UREKA ชนะประมูลงานขายน้ำประปา “กปภ.” 2 โครงการ มูลค่ากว่า 1 พันลบ.
UREKA ชนะประมูลงานขายน้ำประปา “กปภ.” 2 โครงการ มูลค่ากว่า 1 พันลบ.
8 เม.ย. 2563

บริษัท ยูเรกา ดีไซน์ จำกัด (มหาชน) หรือ UREKA แจ้งว่าที่ประชุมคณะกรรมการบริษัทเมื่อวานนี้ (7 เม.ย.) มีมติรับทราบการประกาศผลผู้ชนะการเสนอราคาโครงการประกวดราคาซื้อน้ำประปาเพื่อแก้ไขปัญหาขาดแคลนน้ำประปา จากการประปาส่วนภูมิภาค (กปภ.) ด้วยวิธีประกวดราคาอิเล็กทรอนิกส์ (e-bidding)
โดยบริษัท กิจการร่วมค้า ยูเรก้า ยูยู จำกัด ซึ่งเป็นบริษัทย่อย ได้เข้ายื่นประมูลโครงการเมื่อวันที่ 17 กุมภาพันธ์ 2563 ที่ผ่านมา และเป็นผู้ชนะการเสนอราคา ตามประกาศรายชื่อผู้ชนะการเสนอราคาของการประปาส่วนภูมิภาค ลงวันที่ 31 มีนาคม 2563 จำนวน 2 โครงการ มูลค่ารวม 1.04 พันล้านบาท ดังนี้
โครงการ ณ สถานีจ่ายน้ำพานทอง การประปาส่วนภูมิภาคสาขาพนัสนิคม มูลค่าโครงการ 520.34 ล้านบาท แลโครงการ ณ สถานีจ่ายน้ำหนองกะขะ การประปาส่วนภูมิภาคสาขาพนัสนิคม มูลค่าโครงการ 521.22 ล้านบาท